‎(ผลงานซีรีส์จาก NETFLIX)
‎แปลกดีใช่ไหม ‎ที่คนเรารู้สึกจงเกลียดจงชัง
‎กับคนที่ละม้ายคล้ายเราที่สุด
‎ผมอยากรู้วิธีกลับบ้าน
‎ไปแต่งตัวซะ
‎(วันที่ 25 มิถุนายน 2020)
‎(สองวันก่อนถึงวันสิ้นโลก)
‎เดี๋ยวก่อน
‎แม่มีอะไรต้องให้ลูกดู
‎เรามีนัดต้องไป
‎แม่ว่าลูกนั่งลงก่อนดีกว่า
‎ไว้ทีหลังได้ไหม เราต้องไปจริงๆ
‎คือว่า แม่...
‎แม่มีเรื่องต้องบอก
‎มันอาจฟังดูบ้าบอสิ้นดี ‎แต่แม่อยากรู้ว่าลูกคิดเห็นยังไง
‎นี่แม่บ้าไปแล้วเหรอ
‎แม่แทบไม่พูดกับเราเป็นเดือนๆ ‎ตอนนี้กลับอยากรู้ว่าเราคิดยังไง
‎มองดูรอบๆ สิ
‎พวกเราเป็นลูก แต่หลายเดือนมานี้ ‎แม่ทำตัวเป็นเด็กซะเอง
‎แม่คะ แม่ทำเหมือนตัวเอง ‎จมปลักกับเรื่องบ้านี้คนเดียว
‎เราเองก็เสียพวกเขาไปเหมือนกันนะ
‎ไม่ค่ะ
‎ถึงแม่อยากพูด ก็ไม่ได้แปลว่าเราอยาก
‎ทำไมเขาถึงสนใจโรงไฟฟ้านิวเคลียร์นัก
‎ไปหาคนที่หน่วยสืบสวนอาชญากรรม ‎ที่รู้จักไอ้เคลาเซนนั่น
‎เขามาที่นี่เพราะต้องการอะไรกันแน่
‎ได้ข่าวอะไรก็รีบโทรหาผมเลยนะ
‎บาร์โทสซ์ไม่อยู่ที่นี่
‎เตียงเขายังเรียบดีไม่มีรอยนอน ‎เขาหายไปทั้งคืนเลย
‎- เขาคงอยู่กับมาร์ธามั้ง ‎- ทั้งคู่เลิกกันแล้วนะ
‎คงคืนดีกันแล้วแหละ ‎คุณลองโทรตามหรือยัง
‎ไม่มีใครรับเลย
‎ไม่มีเรื่องอะไรกันหรอก
‎บอกฉันทีสิว่าทุกอย่างจะเรียบร้อย
‎ทุกอย่างจะเรียบร้อย
‎สบายดีไหม สารวัตร
‎(พบศพอดีตสารวัตรเมืองวินเดน ‎เอกอน ทีเดอมันน์)
‎(วันที่ 26 มิถุนายน 1987)
‎(เหตุแวดล้อมการตายยังไม่ทราบแน่ชัด)
‎คุณทีเดอมันน์คะ
‎คณะผู้แทนจากฝรั่งเศสค่ะ
‎พวกเขารออยู่ คุณรีบไปดีกว่านะคะ
‎เลื่อนนัดซะ
‎อะไรนะคะ
‎เลื่อนนัด
‎แต่ฉันคงทำไม่ได้...
‎ทำไมผมมาอยู่ที่นี่
‎มนุษย์มีช่วงชีวิตสามช่วงด้วยกัน
‎ช่วงแรกจบลง ‎เมื่อสูญสิ้นความไร้เดียงสา
‎ช่วงที่สองเมื่อสูญสิ้นความบริสุทธิ์
‎ช่วงที่สามเมื่อสูญสิ้นชีวิตตน
‎คนเราต้องผ่านสามช่วงเวลานี้ ‎อย่างหลีกเลี่ยงไม่ได้
‎ร่างกายของนายจะแก่เฒ่าลง
‎และร่างที่แก่เฒ่าของนาย
‎จะกลายเป็นอย่างที่นายเห็นตรงหน้านี้
‎ผมไม่มีเวลามาฟังเรื่องไร้สาระ
‎ผมต้องกลับบ้าน ‎กลับไปสู่ช่วงเวลาของผม
‎ผมได้เห็นสิ่งที่จะเกิดขึ้น ‎ผมได้เห็นหลุมศพพวกเขา
‎นายยังมีเวลาถมเถ
‎นี่มันปี 1921 นะ
‎ถ้าจะพูดให้ถูก ‎คือนายยังเหลือเวลาอีก 99 ปี
‎มาแล้ว ขนมทำสดๆ ใหม่ๆ
‎คนอื่นจะว่ายังไงก็ช่าง
‎แต่เรแกนน่ะเป็นบุรุษชั้นแนวหน้า
‎เสนอให้จัดโอลิมปิก ‎ในเบอร์ลินทั้งออกและตก
‎แบบนี้สิถึงเรียกว่ามีวิสัยทัศน์
‎ฉันอัดสุนทรพจน์เขา ‎ลงม้วนวิดีโอไว้หมดเลย
‎ลูกไม่ได้มาที่นี่นานแล้วนะ
‎หนูแค่แวะมาดูว่าพ่อสบายดีไหม
‎ก็สบายดี
‎เคลาเดีย
‎รู้ใช่ไหมว่าพ่อภูมิใจ
‎กับความสำเร็จทั้งหลายของลูก
‎แม่ของลูกก็คงภูมิใจเหมือนกัน
‎หนูต้องไปแล้ว
‎จริงๆ แล้วที่หนูมาหา
‎เพราะหนูอยากให้พ่อย้ายไปอยู่กับเรา
‎พ่อจะได้ไม่ว้าเหว่
‎และเรกีนาคงดีใจที่ได้เจอพ่อบ่อยขึ้น
‎ย้ายพรุ่งนี้เลยเหมาะที่สุด
‎พรุ่งนี้เหรอ
‎ลูกทำอย่างกับพ่อป่วยใกล้ตายงั้นแหละ
‎เก็บเอาไปคิดดูนะคะ
‎ตกลงไหม
‎คาธารีนา
‎เธอต้องการอะไร
‎เขาอยู่ที่นี่ไหม
‎โยนาสล่ะ
‎เขาหายตัวไป ฉันไม่รู้ว่าเขาอยู่ไหน
‎เธอบอกว่าเห็นมิคเคล
‎เธออยู่ที่นั่นด้วย ‎ฉันจะติดต่อเขาได้ยังไง
‎เขามีของบางอย่าง...
‎อุปกรณ์น่ะ
‎ฉันเดาว่ามันเป็นเหมือน...
‎เครื่องท่องเวลา
‎เครื่องท่องเวลาเหรอ
‎แล้วเธอรู้ไหมว่ามันทำงานยังไง
‎ต่อให้ฉันรู้ก็เปล่าประโยชน์
‎เขาเอามันไปด้วย
‎เขาอยู่ตรงนี้มาตลอด
‎ต่อหน้าต่อตาฉันนี่เอง
‎ฉันไม่อยากเชื่อเลยว่า ‎เธอนอนกับทั้งสามีและลูกชายฉัน
‎แต่เธอน่ะอยากได้ของของฉันมาตลอดนี่
‎เธอมันกาฝาก
‎อูลริคเคยบอกจริงๆ ไหมว่าเขารักเธอ
‎เพราะสุดท้ายเขาก็กลับมาตายรังเสมอ
‎สวัสดีครับ
‎ค่ะ
‎เมื่อวานคุณพลาดนัดกับเรานะ
‎โทษทีค่ะ ฉัน...
‎ฉันคงลืมไป
‎ไม่น่าเชื่อนะครับว่าคุณจะลืม ‎ทั้งๆ ที่ลูกตัวเองหายตัวไป
‎คุณนายนีลเซน
‎ผมไม่คาดคิดเลยว่าจะมาเจอคุณที่นี่
‎แต่ไหนๆ คุณก็อยู่ที่นี่แล้ว
‎คุณทราบไหมครับว่าคนนี้เป็นใคร
‎ไม่ค่ะ ไม่ทราบ
‎แล้วคุณล่ะครับ
‎คุณรู้จักคนคนนี้ไหม
‎ไม่ค่ะ
‎คุณล่วงรู้ทุกอย่างที่จะเกิดขึ้นเหรอ
‎ฉันรู้ว่าสงครามจะอุบัติและยุติยังไง
‎รู้ว่าในภายหน้าจะมีการค้นพบสิ่งใด
‎หุ้นตัวไหนที่ฉันควรลงทุน
‎แต่ฉันไม่รู้ว่า ‎คู่เหมือนของฉันจะทำอะไร
‎ตราบใดที่ฉันยังไม่ได้เห็น ‎อนาคตของเขา
‎แต่คุณรู้อนาคตของผม ‎คุณรู้ว่าผมจะทำอะไร
‎ฉันคืออนาคตของนาย
‎มันต้องมีทางเปลี่ยนเรื่องทั้งหมดสิ ‎ผลลัพธ์จะได้แตกต่างออกไป
‎ช่องโหว่
‎ฉันต้องใช้เวลาถึง 66 ปีเพื่อหาวิธี
‎เพื่อหาหนทางหนีจากขุมนรกนี่
‎ผมมาอยู่ที่นี่ได้เกือบสัปดาห์
‎และผมรู้สึกว่า ‎ไม่มีใครยอมพูดความจริง
‎ทุกคนพยายามปิดบังบางอย่าง
‎แม้ผมจะไม่แน่ใจว่า ‎ต่างคนพยายามซ่อนเร้นเรื่องเดียวกัน
‎หรือแต่ละคนพยายาม ‎เก็บงำความลับของตัวเองกันแน่
‎เขาจ่ายเงินให้คุณหรือเปล่า
‎อเล็กซานเดอร์ ทีเดอมันน์
‎ฉันไม่เข้าใจที่คุณถาม
‎คุณเคยเป็นนักกายภาพบำบัดให้เขา ‎แต่ตอนนี้ไม่ได้ทำแล้วใช่ไหม
‎แต่เขาก็ยังโอนเงินให้คุณ ‎เท่าเดิมทุกเดือน
‎เป็นใครก็ต้องหวังสิ่งตอบแทน ‎ตกลงว่ามันคืออะไรล่ะ
‎คุณคงไม่เข้าใจว่า ‎พวกเราที่นี่สามัคคีกัน
‎เราเกื้อกูลกัน
‎ลูกชายของฉันหายไป
‎อเล็กซานเดอร์ช่วยฉันเรื่องเงิน
‎ก็แค่นั้น
‎ไม่มีอะไรสู้การมีเพื่อนบ้านดีๆ ได้
‎น่าทึ่งดีนะ ‎ที่คุณนายนีลเซนก็รู้สึกแบบเดียวกัน
‎ก็นะ ในเมืองเล็กๆ คงเป็นกันแบบนี้
‎ผู้คนไม่เพียงแบ่งปันความลับ
‎แต่ยังแบ่งปันเงินและเตียงนอนด้วย
‎- ฉันอยากรู้ว่าเธอรู้อะไรบ้าง ‎- ได้ครับ
‎โนอาห์เป็นใคร
‎เขาเป็นหนึ่งในพวกนั้น
‎นักเดินทาง
‎เขาเป็นหุ่นเชิดของอดัม
‎เขาฆ่าพวกเด็กๆ
‎มัดส์ เอริค ยาซิน
‎ฉันคิดว่า
‎เรื่องทั้งหมดนี้เกี่ยวพันกับฉัน
‎เธอรู้ไหมว่าพ่อแม่ของฉันเป็นใคร
‎ไม่รู้
‎แต่ผมรู้จักตาของคุณ
‎เขาไม่ใช่ตาแท้ๆ ของฉันหรอก
‎เขาแค่เลี้ยงดูฉันมา
‎เขารู้เรื่องทั้งหมดนี่ไหม
‎เขาเป็นหนึ่งในพวกนั้นหรือเปล่า
‎นักเดินทางน่ะ
‎เขาเป็นแค่หมากตัวหนึ่ง ‎เหมือนกับพวกเราส่วนใหญ่
‎เคลาเดีย
‎หล่อนหลอกใช้เขา
‎เหมือนที่หล่อนหลอกใช้ผม ‎ปีเตอร์ และคนอื่นๆ
‎หล่อนใช้ให้เขาสร้างสิ่งนี้
‎เธอรู้ว่าจะเกิดอะไรขึ้น
‎ในอนาคต
‎ใช่
‎ไอ้สิ่งนี้มันคืออะไร
‎อยากนอนอยู่ในนี้อีกคืนหรือไง
‎ให้ตายสิ บาร์โทสซ์ ดูสิ ‎เรามัวมาทำอะไรกันที่นี่
‎ทำไมไม่บอกเราว่ามันเกิดอะไรขึ้น
‎ถ้าบอกได้ฉันบอกไปแล้ว
‎แต่ฉันไม่ได้รับอนุญาต
‎ต่อให้ฉันบอก พวกเธอก็คงไม่เชื่อฉัน
‎ทำไมล่ะ
‎ร่างกายมนุษย์ขาดน้ำได้แค่สามวันนะ
‎พวกเธอบ้าไปแล้ว ทำแบบนี้ไม่ได้นะ
‎จะทิ้งฉันให้ตายอยู่ที่นี่หรือไง
‎นี่ มาร์ธา
‎มาร์ธา เดี๋ยวก่อน ได้โปรด ‎มาร์ธา เธอทำแบบนี้ไม่ได้นะ
‎มาร์ธา
‎บอกก็ได้
‎มันคือเครื่องท่องเวลา
‎ว่าไงนะ
‎นี่นายอำเราเล่นใช่ไหม
‎ก็บอกแล้วว่าพวกนายคงไม่เชื่อ
‎มาเถอะ ไปกันเถอะพวกเรา
‎ไม่ เดี๋ยวก่อน
‎ทำให้พวกเราดูว่ามันใช้งานยังไง
‎ฉันต้องใช้โทรศัพท์
‎- ในนี้ไม่มีสัญญาณนะ ‎- ไม่มีก็ช่าง
‎แค่ต้องใช้มันค้นหาสัญญาณเท่านั้น
‎พวกเธอต้องเขยิบเข้ามาอีก
‎เหตุการณ์เมื่อฤดูร้อนที่แล้ว
‎คุณบอกฉันว่ามันเกิดจากปฏิกิริยา ‎ในระบบควบคุมปริมาตร
‎ฉันได้ตรวจสอบข้อมูลแล้ว
‎ทุกอย่างปกติดี
‎ดังนั้น...
‎จริงๆ แล้วมันเกิดอะไรขึ้นกันแน่
‎ผมรู้ว่าคุณต้องไม่ยอม ‎ปล่อยเรื่องนี้ไปแน่
‎หลังจากเกิดเหตุการณ์ ‎ผมได้ให้คนเก็บตัวอย่างไปวิเคราะห์
‎ที่คุณเห็นอยู่ในนั้นคือผลที่ได้
‎ค่าประเมินพวกนี้ มันเป็นไปไม่ได้
‎ตอนแรกผมเองก็คิดอย่างนั้น
‎ผมเลยให้ทำการทดสอบซ้ำ
‎ผลลัพธ์ตรงกันเป๊ะ
‎ถ้าข้อมูลพวกนี้ถูกต้อง ถ้างั้น...
‎- มันใช่อย่างที่ฉันคิดไหมคะ ‎- ก็เป็นไปได้
‎มันสอดคล้องกันในหลายจุด
‎กับสูตรคำนวณของอ็องแกลร์ ‎เบราท์ และฮิกส์ในปี 1964
‎แต่ไม่ตรงกันทั้งหมด
‎อนุภาคพระเจ้า
‎อนุภาคที่สร้างสรรค์มวล ‎ให้กับสรรพสิ่ง
‎นี่ถือเป็นข่าวใหญ่เลยนะ
‎ถ้าข้อมูลนี้ถูกต้อง ‎เราต้องแถลงต่อสาธารณชน
‎ผมเคยบอกคุณแล้วไง
‎ว่าเรื่องบางอย่าง ‎ก็อย่าไปกวนน้ำให้ขุ่นดีกว่า
‎ถ้าเราแถลงออกไป ผู้คนก็จะอยากรู้ ‎ว่าเราค้นพบมันได้ยังไง
‎โรงไฟฟ้านิวเคลียร์
‎คือผลงานตกทอดของผม
‎คุณอยากทำอะไรกับข้อมูลนั่นก็เชิญ
‎แต่อย่าเอาชื่อผม
‎และโรงไฟฟ้าเข้าไปเกี่ยวด้วย
‎อย่างน้อยก็ตอนที่ผมยังมีชีวิตอยู่
‎มีอะไรให้ช่วยไหมครับ
‎คุณไม่สบายหรือเปล่า
‎- ไงจ๊ะ อิเนส ‎- อินา
‎สวัสดีจ้ะ
‎ไอโอดีนของเราหมดอีกแล้วน่ะ
‎เธอได้ข่าวหรือเปล่า
‎มีผู้ชายหนีจากโรงพยาบาลบ้า
‎ได้ข่าวว่าฆ่าเด็กสองคนในช่วงปี 1950 ‎และซ้อมอีกคนปางตาย
‎เขาแก่ใกล้ลงโลงแล้ว ‎แต่เราก็ได้รับคำเตือนให้ระวัง
‎ขอบใจนะ
‎คุณดูคุ้นหน้ายังไงก็ไม่รู้
‎ฉันรอช่วงเวลานี้มา 33 ปีแล้ว
‎คำถามไม่ใช่ทำได้ยังไง
‎คำถามคือเมื่อไหร่
‎เธอเคยพูดเอาไว้
‎จำได้ไหม
‎พ่อครับ
‎ในอนาคตมีคำพยากรณ์เรื่องโลกใหม่
‎บอกว่าซิก มันดัส ‎จะนำผู้คนไปสู่สวรรค์
‎แค่นั้นเองเหรอ
‎เป็นแค่ศาสนาเหรอ
‎พวกเราตรงกันข้ามกับสิ่งนั้นเลย
‎เราประกาศสงครามกับกาลเวลา
‎ประกาศสงครามกับพระเจ้า
‎เราจะสร้างโลกใหม่
‎ที่ไร้ซึ่งกาลเวลา
‎ไร้ซึ่งพระเจ้า
‎หมายความว่าอะไร
‎มันหมายความว่า ‎สิ่งที่ผู้คนบูชามานับพันปี
‎พระเจ้าที่โอบอุ้ม ‎ทุกอย่างเข้าไว้ด้วยกัน
‎หมายความว่าพระเจ้านั้น ‎ไม่ใช่อะไรอื่น แต่เป็นแค่กาลเวลา
‎ไม่ใช่สิ่งรูปธรรมที่ทำและคิดเป็น
‎เป็นแค่กฎทางกายภาพ
‎กฎซึ่งคนเราต่อรองได้เพียงน้อยนิด ‎เฉกเช่นชะตาของตน
‎พระเจ้า
‎คือกาลเวลา
‎และกาลเวลาไร้ความปรานี
‎เมื่อเราเกิดมา ‎ชีวิตเราก็ค่อยๆ นับถอยหลัง
‎เหมือนเม็ดทรายในนาฬิกาทรายนี้
‎เราหนีไม่พ้นความตาย ‎ที่รอเบื้องหน้าเสมอ
‎ชะตาของเรา
‎ไม่ใช่อะไรอื่น แต่เป็นแค่ ‎สายใยเชื่อมโยงระหว่างเหตุและผลกระทบ
‎ในแสงสว่าง
‎และในเงามืด
‎(ฮา.เก. ทันน์เฮาส์)
‎ชาร์ล็อตเทอ
‎คุณต้องการอะไร
‎- ฉันคือโนอาห์ ‎- ฉันรู้ว่าคุณเป็นใคร
‎คุณฆ่าพวกเด็กๆ
‎ฉันคงไม่อาจเปลี่ยน ‎ความคิดของเธอที่มีต่อฉัน
‎แต่ว่า...
‎สักวันเธออาจจะเข้าใจ
‎ว่าที่ฉันทำลงไป ‎เพื่อว่าสักวันมันจะไม่เกิดขึ้นอีก
‎เพื่อว่าเธอจะไม่ได้ถูกพราก ‎ไปจากฉันอีก
‎แม่ของเธอก็เช่นกัน
‎ตอนที่เธอเกิด ‎พวกเขาไม่ได้ให้โอกาสเธอมากนัก
‎เธอคลอดก่อนกำหนด ตัวเล็กจ้อย
‎แต่เธออยากมีชีวิตรอด ‎เธอช่างเข้มแข็งเหลือเกิน
‎มือน้อยๆ ของเธอ ‎จับนิ้วของฉันไม่ยอมปล่อย
‎หยุดเถอะ
‎มันเป็นไปไม่ได้
‎แม่ของเธอเป็นคนถ่ายรูปนั้น
‎ฉันรับปากหล่อนว่าจะพาเธอกลับมา
‎ตลอดหลายปีนี้ฉันเฝ้าตามหาเธอ
‎แต่เธอกลับอยู่ที่นี่มาโดยตลอด
‎อดัมรู้ว่าเป็นเธอ
‎เขารู้มาตลอด
‎เขากำลังเตรียมพร้อม ‎สำหรับสิ่งที่จะตามมา
‎ฉันได้อ่านหน้าท้ายๆ แล้ว
‎โรงไฟฟ้านิวเคลียร์ โยนาส
‎ทั้งหมดจะเกิดขึ้นอีก วันสิ้นโลก
‎ในอีกสองวัน
‎แต่ตอนนี้ฉันรู้แล้ว
‎ว่าฉันต้องทำอะไร
‎ฉันต้องจบชีวิตอดัม
‎เพื่อให้ทุกคนรอด
‎ไม่ใช่แค่พวกที่อยู่ในหลุมหลบภัย
‎แม่ฉันเป็นใคร
‎หล่อนรักเธอมากนะ
‎ยังรักไม่เสื่อมคลาย
‎มันเกิดอะไรขึ้นเนี่ย
‎เก้าอี้หายไปแล้ว
‎- มันเกิดอะไรขึ้น ‎- ตอนแรกฉันเองก็ไม่เชื่อ
‎แต่พอเขาบอกฉันถึงสิ่งที่จะเกิดขึ้น
‎มันก็เป็นจริงอย่างที่เขาบอกเลย
‎ที่ว่า...
‎เธอกับโยนาสจูบกัน
‎เขาบอกฉันก่อนที่เธอจะทำ
‎บอกอีกว่าแม่ฉันจะเป็นมะเร็ง
‎บอกว่าโยนาสจะหายตัวไป
‎ใครเป็นคนบอกล่ะ
‎โนอาห์
‎โนอาห์เหรอ
‎บาทหลวงที่มีตาโตสีฟ้านั่นเหรอ
‎- เธอรู้จักเขาเหรอ ‎- เปล่าหรอก
‎แต่เอลิซาเบธรู้จัก
‎โอเค นี่มันอะไรกันเนี่ย
‎โนอาห์บอกว่ามันเกี่ยวกับสงคราม
‎และการควบคุมกาลเวลา
‎บอกว่ายายของฉันมีส่วนเกี่ยวพันด้วย ‎และว่าโยนาสจะกลับมา และ...
‎โยนาสเหรอ
‎โยนาสจะกลับมางั้นเหรอ
‎ใช่
‎เขาเป็นส่วนหนึ่งของสงคราม
‎ฉันกลับบ้านดีกว่า
‎เธอต้องเชื่อฉันนะ
‎มิคาเอล
‎เอกอน นี่อิเนสนะ
‎ฉันรู้ว่ามันอาจฟังดูแปลก แต่ว่า...
‎ฉันเพิ่งกลับถึงบ้าน ‎และมิคาเอลก็ไม่อยู่ และ...
‎มีผู้ชายหนีออกมาจาก ‎แผนกจิตเวช ฉัน...
‎ใครหนีออกมาจากแผนกจิตเวชนะ
‎ออกข่าววิทยุตลอดวันนี้เลย
‎คุณจำเรื่องนั้นได้ไหม
‎ที่พบศพเด็กๆ ‎ในเขตก่อสร้างเมื่อปี 1953 น่ะ
‎ผู้ชายคนนั้นหนีออกมา
‎ผมจะรีบโทรแจ้งสถานีตำรวจเลย
‎ผมอาจรู้ว่าพวกเขาจะไปทางไหน
‎เดี๋ยวผมจะไปรับคุณนะ
‎หยุดนะ
‎- มิคาเอล ‎- ปล่อยเด็กไป
‎- อย่านะ ‎- หมอบลงกับพื้น
‎มิคาเอล
‎- พวกนายไม่เข้าใจ ‎- หมอบลง
‎- เขาเป็นลูกชายฉัน ‎- บอกว่าให้หมอบลงเดี๋ยวนี้
‎- มิคเคล ‎- มิคาเอลๆ
‎มิคเคล แล้วพ่อจะกลับมา ‎พ่อจะพาลูกกลับบ้าน
‎พ่อสัญญา
‎ทั้งหมดเป็นความผิดของนาย ‎เป็นมาโดยตลอด
‎สาบานเลย คราวหน้าฉันฆ่านายแน่
‎มาเถอะน่า
‎มิคเคล
‎มิคาเอล
‎พ่อของเรา
‎เป็นเพียงส่วนเล็กๆ ของปม
‎ที่ขยายใหญ่ไม่สิ้นสุด ‎และยิ่งขมวดขึ้นเรื่อยๆ
‎จักรวาลทั้งยวง
‎ไม่ใช่อะไรอื่น ‎แต่เป็นปมมหึมาที่ไร้ทางหลบหนี
‎ถ้าเป็นอย่างที่ว่า
‎ถ้าทุกสิ่งอยู่ในปมนั้นชั่วนิรันดร
‎ถ้าไม่อาจเปลี่ยนอะไรได้
‎งั้นเราก็เคยคุยบทสนทนานี้กันแล้วสิ
‎และได้ตั้งคำถามนั้นเหมือนกันเป๊ะ
‎ตลอดทั้งชีวิตที่ฉันปักใจเชื่อ
‎ว่าช่วงเวลานี้
‎จะไม่มีทางซ้ำรอยอีก
‎ฉันจะไม่มีวันเอ่ยคำพูดต่างๆ
‎ที่ร่างชราของฉันเคยพูดกับฉันในอดีต
‎เพราะตอนนั้นฉันไม่อาจเข้าใจได้เลย
‎ว่าชาตินี้ฉันจะมีวันต้องการ ‎ในสิ่งที่เขาเคยต้องการได้ยังไงกัน
‎แต่ตอนนี้
‎ผ่านมา 66 ปีให้หลัง ฉันถึงเข้าใจ
‎บางช่วงเวลาก็เปลี่ยนเราได้ตลอดกาล
‎ความเจ็บปวดบางอย่างมันก็ลืมไม่ลง
‎แต่มันยังพอมีหนทาง
‎ที่จะนำเราออกจาก ‎ความไร้ค่าอันโหดร้ายนี้
‎ถ้าเป็นแบบนั้นจริง ถ้ามันมีหนทาง
‎ทำไมมันถึงยังซ้ำรอยเดิม ‎ทำไมคุณไม่เปลี่ยนอะไรเลย
‎ทุกพัฒนาการก่อร่างสร้างฐาน ‎มาจากพัฒนาการก่อนหน้า
‎ล้อถือกำเนิดก่อน ตามมาด้วยรถยนต์
‎ฉันคงไม่ได้เป็นฉัน ‎ถ้าไม่ได้เป็นนายมาก่อนหน้า
‎นายก็ได้เห็นทางเชื่อมนั่นแล้ว ‎ในหลุมหลบภัย
‎เก้าอี้ อุปกรณ์
‎เจ้าสิ่งนั้นในอนาคต
‎แต่นั่นยังไม่ใช่ปลายสุดของห่วงโซ่
‎ขอบคุณที่สละเวลา
‎ฉันอยาก...
‎ให้ช่วยวิเคราะห์สิ่งนี้หน่อย
‎และห้ามเอาเรื่องนี้
‎ไปบอกใครเด็ดขาด
‎มันคืออะไรครับ
‎ถ้ามันเป็นอย่างที่ฉันคิด
‎มันจะปฏิวัติความเข้าใจของเรา ‎ที่มีต่อโลก
‎(โมเดิร์น ทอล์กกิ้ง ‎ทัวร์ออกเทป ปี 1987)
‎(อนุรักษ์สรรพสิ่ง บรรลุสู่อนาคต)
‎หยุด เดี๋ยวก่อน หยุด จอดรถ
‎นั่นลูกๆ ผม
‎มักนุส มาร์ธา
‎ทีนี้เชื่อฉันกันหรือยัง
‎เธอกลับมาแล้ว
‎เธอหายไปไหนมา
‎เรื่องพวกนี้เคยมีความหมาย ‎กับแม่บ้างไหม
‎แม่เคยรักพ่อจริงๆ บ้างไหม
‎ผมรู้ว่าแม่เป็นชู้กับอูลริค
‎ถ้าตอนนี้แม่เลือกได้ ‎ระหว่างพ่อกับอูลริค...
‎ท่ามกลางเรื่องบ้าบอนี้ ผมเคยนึกว่า ‎แม่เป็นคนเดียวที่ไว้ใจได้
‎ฉันทำทุกอย่างพังหมด
‎ฉันรู้ดี
‎บางทีแม่คงทำแบบนั้นมาตลอด
‎โยนาส
‎แม่ไม่ต้องการใครหรอก
‎นอกจากตัวเอง
‎มันไม่เหมือนกับอันที่รออยู่ในอนาคต
‎ถ้าจะว่าไปแล้ว มันเป็นคู่แฝด
‎มันคือส่วนหนึ่งของความเป็นอนันต์
‎มันแผ่ซ่านไปในทุกสรรพสิ่ง
‎ตลอดหลายศตวรรษ ‎ผู้คนขนานนามให้มันมากมาย
‎อากาศธาตุ สสารมืด สนามฮิกส์
‎มันอุบัติขึ้นมาได้ยังไง
‎อันที่อยู่ในอนาคต เกิดจากหายนะในอีก ‎สองวันที่นายอยากยับยั้งสุดฤทธิ์
‎อันที่อยู่ตรงนี้ เราสร้างขึ้นมาเอง
‎มันคือจุดจบของวิวัฒนาการ ‎ทางเทคโนโลยี
‎และ...
‎มันจะเป็นจุดจบของปม
‎เจ้าสิ่งนี้จะพานายไปยัง ‎วันเวลาเฉพาะเจาะจง
‎ที่นายอยากเดินทางไป
‎มันทำลายวัฏจักร 33 ปีได้
‎ผมถึงได้มาที่นี่สินะ
‎นั่นคือสิ่งที่คุณต้องการจากผม
‎มันมีทางที่จะยุติเรื่องทั้งหมด ‎ถ้าผมหยุดจุดเริ่มต้นได้
‎มันมีอยู่จริง
‎แต่มีเพียงคำถามที่ว่า ‎จุดเริ่มต้นมันคือเมื่อไหร่
‎และเราต้องยอมเสียสละอะไร
‎วันที่ 20 มิถุนายน 2019
‎หนึ่งวันก่อนที่เรื่องทั้งหมด ‎จะเกิดขึ้น
‎ก่อนที่พ่อจะฆ่าตัวตาย
‎ก่อนที่เรื่องทุกอย่างพังทลาย
‎ถ้านายยับยั้งไม่ให้เขาฆ่าตัวตายได้
‎เรื่องทุกอย่างที่ตามมา ‎ก็จะไม่เกิดขึ้น
‎มิคเคลจะไม่ได้เดินทางย้อนเวลา
‎นาย...
‎ฉัน...
‎เราจะไม่ได้ถือกำเนิด
‎แต่คนอื่นๆ จะได้มีชีวิตรอด
‎มาร์ธาจะมีชีวิตรอด
‎ถ้านายทำสำเร็จ
‎เราจะได้จัดระเบียบโลกขึ้นมาใหม่
‎คำบรรยายโดย: ขนิษฐา ชูธรรม